CELEX: 62006TJ0184
Arbitražna klavzula
Pogodba, sklenjena v okviru posebnega programa na področju tehnologij informacijske družbe (projekt Crossmarc)
Neizpolnitev pogodbe
Povračilo predplačila, ki ga je plačala Skupnost
Garancija na prvi poziv pri pogodbenih obveznostih
Postopek izdaje sodbe zaradi zaostanka

Tožba, ki temelji na arbitražni klavzuli, s katero se predlaga, naj se toženima strankama naloži povračilo predplačila, ki
ga je plačala Skupnost, skupaj z zamudnimi obrestmi, zaradi neizpolnitve pogodbe št. 2000‑25366, sklenjene v okviru posebnega
raziskovalnega, razvojno-tehnološkega in predstavitvenega programa na področju tehnologij informacijske družbe (IST) (1998‑2002),
ki se nanaša na projekt Crossmarc (Cross-lingual Multi Agent Retail Comparison).
Izrek
1)
Dane-Elec Memory se naloži, naj Komisiji Evropskih skupnosti izplača znesek 55.878 eurov, skupaj z obrestmi:
–      po letni obrestni meri 4,75 % za obdobje od 16. marca 2004 do 31. decembra 2005;
–      po letni obrestni meri 5 % za obdobje od 1. januarja 2006 do 31. decembra 2006;
–      po letni obrestni meri 5,25 % za obdobje od 1. januarja 2007 do izplačila vsega dolga.
2)
Postopek glede predloga, vloženega zoper Internet Commerce Network, se ustavi.
3)
Dane-Elec Memory nosi svoje stroške in stroške, ki jih je priglasila Komisija.
4)
Internet Commerce Network nosi svoje stroške.